Up-933/05
Natisni
Opravilna št.:
Up-933/05
Datum odločitve:
5. 5. 2006
ECLI:
ECLI:SI:USRS:2006:Up.933.05
Akt:
Ustavna pritožba zoper:
– sodbo Višjega sodišča v Ljubljani št. I Kp 815/2001 z dne 16. 11. 2001 v zvezi s sodbo Okrajnega sodišča v Ljubljani št. I K 754/95 z dne 6. 9. 2000;
– dopis Vrhovnega sodišča št. III Kr 1/2002 z dne 9. 1. 2002 in
– sodbo Okrožnega sodišča v Ljubljani št. I P 449/96 z dne 14. 1. 1997
Izrek:
Ustavna pritožba zoper:
– sodbo Višjega sodišča v Ljubljani št. I Kp 815/2001 z dne 16. 11. 2001 v zvezi s sodbo Okrajnega sodišča v Ljubljani št. I K 754/95 z dne 6. 9. 2000;
– dopis Vrhovnega sodišča št. III Kr 1/2002 z dne 9. 1. 2002 in
– sodbo Okrožnega sodišča v Ljubljani št. I P 449/96 z dne 14. 1. 1997 se zavrže.
Evidenčni stavek:
Ker pritožnica ni izčrpala vseh pravnih sredstev (pritožba in zahteva za varstvo zakonitosti), je Ustavno sodišče ustavno pritožbo zavrglo.
Ker dopis Vrhovnega sodišča ni posamičen akt po prvem odstavku 50. člena ZUstS, je Ustavno sodišče ustavno pritožbo tudi v tem delu zavrglo.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 50.1, 55.1, 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
27. 9. 2005
Vrsta odločitve:
sklep
Vrsta rešitve:
zavrženje
Dokument:
US26191
Dokument v PDF obliki:
Up-933-05.pdf
114 KB
Prenesite datoteko
Up-933/05-14
5. 5. 2006
SKLEP
Ustavno sodišče je v postopku za preizkus ustavne pritožbe, ki jo je vložila A. A. iz Ž., na seji senata dne 21. aprila 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper:
– sodbo Višjega sodišča v Ljubljani št. I Kp 815/2001 z dne 16. 11. 2001 v zvezi s sodbo Okrajnega sodišča v Ljubljani št. I K 754/95 z dne 6. 9. 2000;
– dopis Vrhovnega sodišča št. III Kr 1/2002 z dne 9. 1. 2002 in
– sodbo Okrožnega sodišča v Ljubljani št. I P 449/96 z dne 14. 1. 1997
se zavrže.
Obrazložitev
1. Pritožnica je vložila ustavno pritožbo zoper sodne odločbe, navedene v izreku.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa pravna sredstva.
3. Na podlagi prvega odstavka 420. člena Zakona o kazenskem postopku (Uradni list RS, št. 63/94 in nasl. – ZKP) je zoper izpodbijano sodbo Višjega sodišča v Ljubljani št. I Kp 815/2001 dovoljena zahteva za varstvo zakonitosti. Na podlagi prvega odstavka 333. člena Zakona o pravdnem postopku (Uradni list RS, št. 26/99 in nasl. – ZPP) je zoper izpodbijano sodbo Okrožnega sodišča v Ljubljani št. I P 449/96 dovoljena pritožba. Ker pritožnica ni izkazala, da bi izčrpala navedeni pravni sredstvi, je Ustavno sodišče ustavno pritožbo v tem delu zavrglo.
4. Izpodbijani dopis Vrhovnega sodišča ni posamičen akt po prvem odstavku 50. člena ZUstS, s katerim bi bilo odločeno o kakšni pritožničini pravici ali obveznosti. Ker je ustavna pritožba zoper tak akt nedopustna, jo je Ustavno sodišče tudi v tem delu zavrglo.
5. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS, na podlagi prvega odstavka 55. člena v zvezi s prvim odstavkom 50. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.)  v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer